ในที่สุดก็ได้มาทานถึงถิ่นเป็นครั้งแรก ปกติจะได้ทานเฉพาะที่คุณอาซื้อมาฝาก ขอออกตัวก่อนว่าเป็นคนชอบทานผักมาก ที่คุณอาซื้อมาให้เค้าจะแพคมาเป็นกล่อง ทานผักไม่้คยพอเลยต้องซื้อเพิ่มตลอด พอได้ทานที่ร้านเลยปลื้มเป็นพิเศษ ผักสดมาไม่มีเหี่ยวเลย 
ภายในร้านจัดได้ค่อนข้างต่างจากที่คิดมาก ตอนแรกคิดว่าคงมีแค่โต๊ะ เก้าอี้ รับลมด้านนอก ปรากฎว่าไปถึงมันไม่ใช่เลย เป็นอาหารค่อนข้างหรูเลย มีแอร์เย็นสบาย อารมณ์เหมือนไปทานอาหารจีนที่ห้องอาหารเลย ห้องน้ำก็สะอาดมากมีคนคอยทำความสะอาดตลอด วันที่ไปเป็นช่วงปีใหม่คนเลยเยอะมา ทางร้านเลยติดป้ายไว้ว่า "น้ำดื่มบริการตนเอง" อาหารที่สั่งได้ค่อนข้างเร็ว อาจเป็นเพราะเค้าทำไว้ตลอดอยู่แล้ว เนื่องจากมีแบบ take home โดยจะมีการให้สั่งไว้แล้วจะมาส่งที่รถตามออเดอร์

เมนูที่สั่งมา
- แหนมเนือง (แน่นอนว่าต้องสั่ง) อร่อยมาก ผักสดดีให้มาเยอะด้วย แต่กระเทียมน้อยไปหน่อย
- หมูยอทอด อร่อยดี คล้ายหมูของแหนมเนืองนะ ปต่รู้สึกว่าน้ำมันเยอะ
- กระยอทอด เฉยๆนะ ถ้าจำไม่ผิดมันก็คือป่อเปี๊ยะทอดนี่แหละ
- หมูยอเอ็นแก้ว ไม่รู้ส่งผิดหรือเปล่า มันเหมือนหนังหมูแช่เย็นยังไงก็ไม่รู้
- กุ้งพันอ้อย ก็ดี คนอื่นชอบแต่เราเฉยๆ
- ปั๋นฮ๋อย เหมือนมีแผ่นแผฝป้งลวกวางด้านล่างแล้วโรยด้วยหมูหยองอ่ะ อร่อยแปลกๆดี ตอนที่ทานน้ำจิ้มมีเยอะเกินไม่รู้ว่าอันไหนของอะไรเลยมั่วไปหมด